স্টাফ রিপোর্টার ॥ দরিদ্র মানুষের পাশে এসে দাড়িয়েছে লন্ডন প্রবাসী বাংলাদেশীরা। যুক্তরাজ্যে দিঘলবাক উন্নয়ন সংস্থা নামে এক স্বেচ্ছাসেবী প্রতিষ্ঠান গড়ে তোলে অর্থ সংগ্রহের মাধ্যমে দরিদ্র মানুষের মধ্যে বিতরণ করা হচ্ছে। এরই অংশ হিসেবে বৃহষ্পতিবার বিকেলে দিঘলবাক ইউনিয়ন পরিষদ প্রাঙ্গনে নবীগঞ্জ উপজেলার দিঘলবাক ইউনিয়নের ১৮টি পরিবারের সেলাই মেশিন ও টিউবওয়েল বিনামূল্যে বিতরণ করা হয়েছে। সংগঠনের কর্মকর্তারা জানান, শুধু টিউবওয়েল ও সেলাই মেশিনই নয়, ভবিষ্যতে তারা এলাকার অবহেলিত রাস্তাঘাট নির্মাণ, মসজিদ-মন্দির ও স্কুল প্রতিষ্ঠা করবেন। এছাড়াও এলাকার বেকার যুবক-যুবতিদের কর্মসংস্থানের জন্য প্রকল্প গ্রহন করেছে। তারা জানান যুক্তরাজ্যের বিভিন্ন ব্যক্তি ও সংগঠনের কাছ থেকে অর্থ সংগ্রহ করে দেশের মানুষের উন্নয়নে তারা এ প্রকল্প গ্রহণ করেছেন। দীঘলবাক ইউনিয়ন পরিষদের চেয়ারম্যান ছালিক মিয়ার সভাপতিত্বে ও ...